

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 007-02/23-01/02

**URBROJ:** 2196-19-01-23-02

**Negoslavci,** 22.12.2023. godine

 Na temelju članka 33. stavka 1. Zakona o udrugama (“Narodne novine” broj 74/14, 70/17, 98/19 i 151/22), članka 11., stavka 2. Pravilnika o sufinanciranju javnih potreba od interesa za opće dobro koje provode udruge na području Općine Negoslavci (KLASA: 007-02/19-01/01, URBROJ: 2196/06-01-19-01, od 17.01.2019. godine), članka 32., stavka 2., točke 2. Statuta Općine Negoslavci (“Službeni glasnik Općine Negoslavci” broj 01/21 i 07/23), sukladno Godišnjem planu raspisivanja javnih natječaja za financiranje programa/projekata za opće dobro koje provode udruge na području Općine Negoslavci za 2024. godinu, Općinski načelnik Općine Negoslavci dana 22.12.2023. godine raspisuje

**JAVNI NATJEČAJ**

**za sufinanciranje programa/projekata javnih potreba udruga građana na području Općine Negoslavci za 2024. godinu**

**I**

 Udruge čije sjedište je registrirano na području Općine Negoslavci ili koje na području Općine Negoslavci djeluju odnosno svojim aktivnostima obuhvaćaju i stanovnike Negoslavaca, sukladno ovom Javnom natječaju mogu se natjecati za dodjelu financijskih sredstava za redovan rad i ostvarivanje programa/projekata u 2024. godini.

**II**

 Financijska potpora dodjeljuje se na temelju prijava programa/projekata udruga koje zadovaljavaju opće kriterije, a prvenstveno:

* da djeluju na području Općine Negoslavci,
* da su upisane u Registar udruga, odnosno drugi odgovarajući registar,
* da su upisane u Registar neprofitnih organizacija,
* da su svoj statut ili drugi temeljni akt uskladili s odredbama zakona na temelju kojeg je

 organizacija osnovana, a osoba ovlaštena za zastupanje je u mandatu,

* da su uredno ispunili obveze iz svih prethodno sklopljenih ugovora o financiranju iz

 proračuna Općine.

**III**

 Uz opće uvjete, udruge koje prijavljuju programe i projekte trebaju zadovoljiti i sljedeće kriterije:

1. prijavu podnijeti na OBRASCU-PRIJAVA NA JAVNI NATJEČAJ ZA SUFINANCIRANJE u 2024. godini te u prilogu dostaviti sve dokaze koji se u prijavi traže. Obrazac prijave je dostupan na internet stranici Općine Negoslavci: <http://opcina-negoslavci.hr/>
2. ispunjen, potpisan i ovjeren OBRAZAC PROP-POT – financijski izvještaj o potrošnji proračunskih sredstava za prethodnu 2023. godinu (primjenjivo samo na udruge koje su u prethodnoj godini ostvarile sredstva iz proračuna Općine Negoslavci). Obrazac je dostupan na internet stranici Općine Negoslavci: <http://opcina-negoslavci.hr/>
3. ispunjen, potpisan i ovjeren obrazac “Opisni izvještaj provedenog programa/projekta udruge u 2023. godini” (primjenjivo samo za udruge koje su ostvarile sredstva iz proračuna Općine Negoslavci u prethodnoj 2023. godini). Obrazac dostupan na internet stranici Općine Negoslavci: <http://opcina-negoslavci.hr/>

**IV**

 Rok za prijavu je 22.01.2024. godine.

**V**

Samo potpuna i na vrijeme dostavljena prijava za dodjelu potpore ulazi u postupak administrativne kontrole. Nepotpune i nepravodobne prijave neće se razmatrati.

**VI**

 Odluku o dodjeli potpore te utvrđenim pojedinačnim novčanim iznosima po korisniku, koji u cijelosti ispunjavaju uvjete ovim Javnim natječajem, donosi Općinski načelnik. Na temelju donesene odluke iz prethodnog stavka Općina Negoslavci dostavlja pisanim putem pojedinačne obavijesti korisnicima o ostvarivanju potpore te ih ujedno poziva na potpisivanje Ugovora o korištenju sredstava.

 Na temelju sklopljenih ugovora iz stavka 1. ovoga članka Jedinstveni upravni odjel Općine Negoslavci vršit će isplatu potpore na žiro-račun korisnika na način utvrđen ugovorom.

 Odluku o odbijanju prijave podnositelja koji ne ispunjava uvjete potpisane Javnim natječajem Općina Negoslavci dostaviti će u roku 15 dana po proteku roka za dostavu prijava.

**VII**

 Sastavni dio ovog Javnog natječaja su Upute za prijavitelje te ostali popratni obrasci objavljeni uz tekst ovog Javnog natječaja na mrežnim stranicama Općine Negoslavci: <http://opcina-negoslavci.hr/> .

**OPĆINSKI NAČELNIK:**

Dušan Jeckov